ཤང་གི་འགོ་གཙོ་ཉི་མས་འདི་སྐད།ལྷ་ཤེས་ནགས་ཤིང་ལ་རྩ་ལག་དུ་མ་རྒྱས་པའི་ཁྱད་ཆོས་ལྡན་པས་བྱེ་ས་མཁྲེགས་པོར་བསྒྱུར་ཐུབ་པའི་སྐྱེ་དངོས་ཁྱད་པར་ཅན་ཞིག་ཡིན།ལྷ་ཤེས་སྡོང་བོའི་རྩ་ལག་དུ་མ་རྒྱས་པའི་རང་བཞིན་ལ་བརྟེན་ནས་ཡུལ་དེའི་ལྷ་ཤེས་སྡོང་བོ་དེ་ཉིད་སྐོར་དང་སྐོར་བྱས་ནས་སྐྱེས་པས་ན་ནགས་ཚོམ་མམ་སྐོར་ཁག་རང་བཞིན་གྱི་ཁྱད་ཆོས་ལྡན།རྒྱུ་ཆ་ལས་གསལ་བ་ལྟར་ན།ལོ་གཅིག་ནང་དུ་སྐྱེས་པའི་ལྷ་ཤེས་གཅིག་གི་རྩད་པ་ཕྱོགས་བཞིར་བརྐྱངས་ནས་རྩ་ལག༡༠ལྷག་རྒྱས་ཐུབ་པ་དང་།རྩ་བའི་རིང་ཐུང་ལ་སྨི་བཅུ་ཕྲག་ཡན་ཡོད།ལྷ་ཤེས་ཤིང་གི་རྩ་ལག་ཇེ་མང་དང་རྩ་ལག་ཕན་ཚུན་འབྲེལ་ཡོད་སྟབས།ལོ་གསུམ་ནས་ལྔའི་ནང་དུ་ལྷ་ཤེས་སྡོང་བོ་གཅིག་གིས་ལྷ་ཤེས་ནགས་ཤིང་དུ་མ་བསྐྱེད་དེ་ག་རེ་གོར་རེ་བྱས་ནས་སྐོར་ཚོམ་གྱི་རྣམ་པར་རྒྱས་ཡོད།སྐོར་ཚོམ་གྱི་དབུས་མ་ནི་ཆེས་སྔ་མོར་སྐྱེས་པའི་ཐོག་མའི་ས་བོན་ཡིན་ཞིང་།དེ་ནི་སྐོར་ཚོམ་གྱི་ནང་ནས་སྐྱེ་སྟོབས་ཆེ་ཤོས་དེ་ཡིན།སྐོར་ཚོམ་གྱི་མཐའ་རུ་སྐྱེས་པ་རྣམས་བོངས་ཚད་ཧ་ཅང་ཆུང་པས།སྤྱིར་བཏང་དུ་ཆེས་མཐའ་རུ་སྐྱེས་པ་ནི་ལོ་གཅིག་ནང་དུ་རྩ་ལག་རྒྱས་པའི་མྱུ་གུ་ཙམ་ཡིན།